Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7267

2. cikk A csatlakozás feltételeiről szóló okmány 48. cikkének az A. mellékletben felsorolt termékek tekintetében történő alkalmazása érdekében a kizárólagos behozatali vámok spanyolországi, az említett cikk (3) bekezdésében meghatározott eltörlését a Portugáliából származó termékek behozatali kontingenseinek 1986. március 1-jétől való fokozatos megnyitásával hajtják végre. A kontingensek 1986. évre vonatkozó mennyiségei az említett listán szerepelnek. A Spanyol Királyság a kontingensek mennyiségét az ugyanabban a mellékletben megadott feltételek szerint növeli. A százalékban kifejezett növeléseket minden egyes kontingenshez hozzáadják és az ezt követő növelést az így kapott összeg alapján számítják.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes